text: Sønderborg overtager øvelsesterræn
  24 april 2014 kl. 13.33
  Folketingets finansudvalg har i dag godkendt det købstilbud, som Sønderborg Kommune har afgivet på Sergentskolens tidligere øvelsesterræn ved Kær Vestermark samt KFUM-grunden på Gerlachsgade i Sønderborg.
  - Byrådet har ønsket at overtage arealerne på det gamle øvelsesterræn og KFUM-grunden på Gerlachsgade, fordi vi mener de har en værdi for kommunens borgere. Derfor er jeg tilfreds med, at købet nu er faldet på plads, så vi kan begynde at planlægge med den fremtidige brug af områderne, siger Sønderborgs borgmester, Erik Lauritzen (A)
  Sønderborg Kommune betaler 6.250.000 kroner for området ved Kær Vestermark, mens der er fastsat en pris på 2.000.000 kroner for KFUM-grunden på Gerlachsgade.
  Sønderborg Kommune overtager de to grunde pr. 1. maj 2014.
  